open-index/open-wikipedia-markdown huggingface dataset:
Tannadice Park

**Tannadice Park**, , Eskoziako Dundee udalerrian dagoen futbol zelai bat da. Dundee United FC futbol taldearen egoitza da. 1883an inauguratu zen.

Bitxikeria gisa, elkarren artean lehia bizia duten Dundee United FC taldearen estadioa eta Dundee Football Club taldearen Dens Park estadioa, bata bestearengandik 180 metro eskasera daude.

## Iruditegia 

Irudi:Map_of_Dens_Park_and_Tannadice_Park,_Dundee,_Scotland,_October_2010.jpg|Tannadice Park eta Dens Park estadioen kokapen mapa.
Irudi:East Stand Tannadice.jpg|Ekialdeko harmaila.
Irudi:Tannadice - geograph.org.uk - 1637428.jpg|Zelaia.
Irudi:Tannadice Street - geograph.org.uk - 487538.jpg|Kanpoaldea.

## Kanpo estekak
Gran Hotel (Zarautz)

**Gran Hotel** Zarautzen 1884ko uztailaren 15ean ireki eta 1980ko hamarkada baino lehen itxi zen hotel garrantzitsua izan zen. Gaur egun *Eguzkilore* izeneko urbanizazioa dagoen lekuan kokatzen zen eta, mende batez, aristokraziaren bilgune nagusia izan zen.

## Historia 
1884ko uztailaren 15ean ireki zenean bere jabea Unión de Cubako dukea zen. Hotelak mendebaldean beste etxe bat zuen, *Villa Poniente* izenekoa, eta bertan bizi zen dukea. Ekialdean zegoen aldean Sotomayorreko dukeak bere etxea zuen. Erdialdea hotel gisa funtzionatzen zuen. Kudeatzailea Donibane Lohizuneko Enrique Bringeon zen. Ireki eta lehenengo bi urteak txarrak izan ziren, tifusak eta kolerak Zarautz kolpatu baitzituen. 1911n Salvador Bringeon Halsuetek, Enriqueren semeak, lur sail osoa erosi zuen eta eraikin osoa hotel bilakatu zen. Aristokraziaren jaien gunea izan zen, ezkontza, dantzaldi eta bestelakoak hemen ospatzen. Espainiako errege-erreginek ere hemen bazkaltzen zuten estropadetara joaten zirenean.

ezkerrera|180px|thumb|Eguzkilore urbanizazioa
Espainiako Gerra Zibilan Bringeon familiak hotela utzi zuen eta hainbat enbaxadorek egoitza hartu zuten bertan, tartean Ameriketako Estatu Batuak, Kanada, Bretainia Handia eta Suitza.

Hoteleko bezeroen artean pertsona famatu asko izan ziren, hala nola Hunberto II.a Italiakoa, Fabiola Belgikakoa, Pétain mariskala, Eugenio D'Ors i Rovira, Marlene Dietrich, Ignacio Zuloaga, Ramón Serrano Suñer, Albako dukeak edo Jacqueline Kennedy.

1982an gaur egun dagoen *Eguzkilore* izeneko urbanizazioa eraiki zen hotelaren leku berean.

## Erreferentziak 
## Kanpo estekak
Turf Moor

**Turf Moor**, Ingalaterrako Burnley hiriko futbol zelai bat da, Lancashire konderrian. Burnley Football Club futbol taldearen egoitza da.

1833an kriket estadio modura inauguratu zen, eta 1883ko otsailaren 17an futbol estadio gisa.

## Iruditegia 

Irudi:Turfmoorair.png|Aireko ikuspegia.
Irudi:Turf_Moor_panorama.jpg|Barnealdeko ikuspegi panoramikoa.
Irudi:James_Hargreaves_stand_Burnley.jpg|James Hargreaves harmaila.
Irudi:Turf Moor panorama 2016-02-06 (24755318372) (2).jpg|Barnealdea.

## Kanpo estekak
Guria

**Guria** () Georgiako eskualde (*mkhare*) bat da, herrialdearen mendebaldean, Itsaso Beltzaren kostaldean. 113.000 biztanle zituen 2016an. Bere hiruburua Ozurgeti da.

## Geografia 
Guriak Samegrelorekin egiten du muga ipar-mendebaldean, Imeretirekin iparraldean, Samtskhe-Javakhetirekin ekialdean eta Adjariarekin hegoaldean. 2.033 kilometro koadroko azalera du.

Hiru udalerri daude bere barruan:

* Ozurgeti
* Lanchkhuti
* Chokhatauri

## Kanpo estekak
Look Who's Talking Too

'''''Look Who's Talking Too'''* (euskaraz *Begira Nor Mintzatzen Ari Den Baita Ere*) 1990eko Amy Heckerling estatubatuar zinema zuzendariak zuzendutako komedia film bat izan zen. John Travolta, Kirstie Alley, Bruce Willis, Roseanne Barr, Damon Wayans, Olympia Dukakis eta Elias Koteas aktoreek antzeztu zuten.

*Look Who's Talking* (1989) filmaren jarraipena da, era berean, *Look Who's Talking Now* (1993) jarraipena ere izan zuen.

## Argumentua 
Mikeyk (Lorne Sussman) orain 3 urte dauzka. James (John Travolta), bere haurtzain estimatua, oraingoz taxi gidari lanbidez, haren ama Mollierekin ezkondu da (Kirstie Alley), negozioetarako talentudun emakumea. Egun batez, Molliek bere senarrari haurdun dagoela iragarriko dio. Handik bederatzi hilabetera, Julie haurtxoa jaioko da, baina Mikeyk bere arrebatxo berria gurasoen harreta lortzeko areriotzat hartuko du.

## Aktoreak 
* John Travolta: James Ubriacco/Jamesen espermatozoidearen ahotsa (*krediturik gabe*)
* Kirstie Alley: Mollie Ubriacco/Mollieren obuluaren ahotsa (*krediturik gabe*)
* Lorne Sussman: Mikey Ubriacco
* Megan Milner: Julie Ubriacco (urte batekin)
** Georgia Keithley: Julie (4 hilabetekin)
** Nikki Graham: Julie (fetoa/jaioberria)
* Elias Koteas: Stuart
* Twink Caplan: Rona
* Olympia Dukakis: Rosie
* Lesley Ewen: Debbie
* Gilbert Gottfried: Joey, gimnasioko haurtxo irakaslea

**Ahotsak**
* Bruce Willis: Mikey Ubriacco
* Roseanne Barr: Julie Ubriacco
* Damon Wayans: Eddie
* Mel Brooks: Komuneko gizon jauna

## Kanpo estekak 
* *Look Who's Talking Too'' filmaren iragarkia ikusgai. Youtube.com 
* IMDBko fitxa irakurgai
Anna and the King

***Anna and the King*** (euskaraz *Anna eta Erregea*) 1999ko Andy Tennant estatubatuar zinema zuzendariak zuzendutako biografia drama film bat da. Berez, 1946ko *Anna and the King of Siam* eta 1956ko *The King and I* filmeen berregokitzapena da, hiruak ere, 1944ko *Anna and the King of Siam* eleberrian oinarrituak. Jodie Foster, Chow Yun-fat eta Bai Ling aktoreek antzeztu zuten.

Bi Oscar Sarietarako izendapenak jaso zituen: Zuzendaritza artistiko onenaren Oscar Saria (Luciana Arrighi eta Ian Whittaker) eta Jantzi-diseinu onenaren Oscar Saria (Jenny Beavan).

## Argumentua 
XIX. mendearen hirugarren herena, Thailandia. Siamgo Mongkut erregeak (Chow Yun-Fat) bere 58 semeak hezitzeko Anna Leonowens (Jodie Foster) britainiar irakaslea kontratatu berri du. Lur arrotz horietara ailegatu bezain azkar, Annak eta errege kaxkagorraren arteko semeei zer eta nola irakasteari buruzko desadostasunak egongo dira.

## Aktoreak 
* Jodie Foster: Anna Leonowens
* Chow Yun-Fat: Mongkut erregea
* Bai Ling: Tuptim
* Tom Felton: Louis T. Leonowens
* Randall Duk Kim: Alak jenerala
* Kay Siu Lim: Prince Chaofa, Mongkut erregearen anaia
* Melissa Campbell: Fa-Ying printzesa
* Deanna Yusoff: Thiang erregina
* Geoffrey Palmer: Lord John Bradley
* Anne Firbank: Lady Bradley
* Bill Stewart: Mycroft Kincaid, Ekialdeko Indietako Konpainia.
* Sean Ghazi: Khun Phra Balat
* Syed Alwi: Kralahome, lehen ministroa
* Ramli Hassan: Chulalongkorn erregea
* Keith Chin: Chulalongkorn printzea
* Alif Silpachai: Chulalongkornen anaia
* Kenneth Tsang: Justice Phya Phrom
* Shantini Venugopal: Haurtzaina
* Goh Yi Wai: Mongkuten alaba

## Kanpo estekak 
* *Ana and the King* filmaren iragarkia ikusgai. Youtube.com 
* IMDBko fitxa irakurgai
The Last House on the Left (1972ko filma)

***The Last House on the Left*** (euskaraz *Azken Etxea Ezkerretara*) 1972ko Wes Craven estatubatuar zinema zuzendari eta gidoilariak zuzen due at idatzitako beldurrezko film bat da. 1960ko Ingman Bergman suediar zuzendariaren *Jungfrukällan* filmean oinarritua dago, eta hura era berean, Erdi Ardoko *Töres döttrar i Wänge* baladan. Sandra Peabody, Lucy Grantham, David A. Hess, Fred Lincoln, Jeramie Rain eta Marc Sheffler aktoreek antzeztu zuten.

*2009ko izenburu berdineko berregokitzapena izan zuen.

## Argumentua 
Mari Collingwood (Sandra Cassel) neska gazteak bere 17. urtebetetzean Phyllis Stone (Lucy Grantham) lagunarekin kontzertu batera joateko asmoa du. Baina kalean marihuana erosteko norbaiten bila dabiltzala, Junior (Marc Sheffler) izeneko mutil gazte bat ezagutu eta hark bere etxera joatea gonbidatuko ditu. Berta, Juniorren aita den eta espetxetik atera berri den Krug Stillo (David A. Hess) eta Fred "Weasel" Podowski (Fred Lincoln) hiltzaile beldurgarriek bi neskak bahitu eta hil arteraino modu basatian torturatuko dituzte.

Baina hiru hiltzaileek ustekabean akats izugarria burutuko dute, kale hartako ezkerreko azken etxera ostatu bila joango dira, alegia, Mariren gurasoen etxea dena. Gurasoak (Gaylord St. James eta Cynthia Carr) beren alabaren hiltzaileak direla jabetzean, hiltzaileentzat sekulako amesgaizto beldurgarria hasiko da.

## Aktoreak 
* David A. Hess: Krug Stillo
* Sandra Peabody: Mari Collingwood
* Lucy Grantham: Phyllis Stone
* Fred Lincoln: Fred "Weasel" Podowski
* Jeramie Rain: Sadie
* Marc Sheffler: Junior Stillo
* Cynthia Carr: Estelle Collingwood
* Gaylord St. James: John Collingwood doktorea
* Marshall Anker: Sheriffa
* Martin Kove: Udaltzaina
* Ada Washington: Ada
* Steve Miner (*krediturik gabe*): Udaltzainaz trufatzen den hippia

## Kanpo estekak 
* *The Last House on the Left'' filmaren iragarkia ikusgai. Youtube.com 
* IMDBko fitxa irakurgai
Tadeusz Kościuszkoren monumentua (Wawel)

Krakoviako **Tadeusz Kościuszkoren monumentua** (), Poloniako brontzezko monumentu ezagunenetakoa da. Artista hauen lana da: Leonard Marconi, Varsovian jaiotako Lviv Unibertsitateko irakaslea, eta haren semea, Antoni Popiel eskultorea. Kościuszko Poloniako eta Amerikako independentziaren heroiaren brontzezko zaldizko estatua Alde Zaharraren Wawelgo Gazteluko mendebaldeko sarreran dago.

[ezkerrera|thumb|180x180px|Wawelgo [ingurumen eraiki|arkitektura-gunea, Kościuszko estatua (gorria) Ladislao IV.aren bastioi sendoaren gainean (iparraldean)]]

Estatua 1900. urtean sortu zen Tadeusz Kościuszko Sozietate berriaren ahaleginari esker, Marconi hil ondoren. Austriako gobernuak Poloniako banaketa inperialaren garaian ez zuen baimenik eman. Hogeita urte geroago, 1920-24 urtean, Poloniar estatuaren independentzia berrezarri zenean, Lehen Mundu Gerraren ondoren. Estatua 1940an alemaniarrek suntsitu zuten Poloniako okupazio naziaren garaian. Gaur egungo erreplika, 1960an eraiki zuten, Dresdengo (Alemania) herritarrek Krakoviari egindako opari bat da. Bere bikoiztua ere sortu zen Detroiten (Michigan) 1978an, Krakoviako herriaren opari gisa, Estatu Batuetako berrehungarren urteurrenaren ospakizunean.

Kościuszko-ren garaian Poloniako estatua bi aldiz banatu zuten ingurukoek: Errusia, Austria-Hungaria eta Prusia 1793. urtearen hasieran. 1794an, Kościuszko-k Krakoviako plaza nagusian matxinadara abiatu zen, Racławice-ko bataila garaile atera arren errusiar armada kopuruz nagusiaren aurka, Poloniako hirugarren eta azken banaketa tragikoa sortu zuen. Krakovia Galitziako probintzia austriarreko zatia bilakatu zen mende bat baino gehiagoan zehar. 1794ko altxamendua zuzendu aurretik, Kościuszko-k Ameriketako Estatu Batuen Independentzia Gerran borrokatu zuen Armada Kontinentaleko koronel gisa. 1783an, bere zerbitzuak onartzeko Kongresu Kontinentalak brigada-jeneral maila eta Estatu Batuetako herritartasuna eman zizkon. Tadeusz Kościuszko Suitzan hil zen 1817ko urriaren 15ean. Bere gorputza Solothurngo Jesuiten elizako kripta batean ehortzi zuten. Urte bat geroago, Wawelgo katedraleko San Leonardoren kriptara eraman zuten, bere monumentua dagoen gaurko lekuaren ondoan.

## Kanpo estekak
Imeretia

**Imereti** edo **Imeretia** (, *Imereti*) Georgiako eskualde (*mkhare*) bat da, Rioni ibaiaren alboetan kokatua. 533.906 biztanle zituen 2014an. Bere hiruburua Kutaisi da.

## Geografia 
Kutaisi hiri autonomoaz gain, honako udalerriak daude Imeretin:
* Baghdati
* Vani
* Zestaponi
* Terjola
* Samtredia
* Satxkhere
* Tkibuli
* Tskaltubo
* Txiatura
* Kharagauli
* Khoni

## Kanpo estekak
Ratxa-Letxkhumi eta Kvemo Svaneti

**Ratxa-Letxkhumi eta Kvemo Svaneti** (, *Raç̇a-Leçxumi da Kvemo Svaneti*) Georgiako eskualde (Mkhare) bat da. Bertan daude Ratxa, Letxkumi eta Kvemo Svaneti probintzia historikoak. 4.954 kilometro koadro ditu eta 32,089 biztanle 2014ko zentsoan. Bere barnean Georgiak kontrolatzen ez duen Hego Osetiako eskualde bat dago, nominalki bada ere. Hiruburua Ambrolauri da.

Eskualde honetan lau udalerri daude:

* Ambrolauri
* Lentekhi
* Oni
* Tsageri

## Kanpo estekak
Rigoberto Urán

**Rigoberto Urán Urán** (Urrao, Kolonbia, 1987ko urtarrilaren 26a) kolonbiar txirrindulari profesionala da. Gaur egun Cannondale–Drapac taldean lasterka egiten du. 2013 eta 2014ko Italiako Giroan bigarren sailkatu izan da, eta 2017ko Frantziako Tourrean ere bigarren izan zen.

## Ibilbidea 
2007an, 22 urte zituela, profesional izatera pasa zen Team Konica Minolta taldean. Europara joan zen bere txirrindulari ibilbidea garatzeko eta Barloworld talde britainiarrari batu zitzaion. 2010ean Team Sky taldera pasa zen eta bertako txirrindulari kutunetakoa bilakatu da. Bere lehen itzuli handia 2011ko Espainiako Vuelta izan zen eta bigarren geratu zen sailkapen orokorrean.

2012ko Frantziako Tourrean, Bradley Wiggins-entzat luxuzko laguntzailea bezala ari zela, Froomek zazpigarren etapa irabazi eta bigarren amaitu zuen sailkapen orokorrean, Wiggins-en atzetik, Britainia Handiak lasterketa honetan izan duen emaitzarik hoberena osatuz. Urte horretan ere, erlojupeko brontze medaila irabazi zuen Joko Olinpikoetan eta 4. amaitu zuen Espainiako Vueltan. Bere lehen itzuli txikia 2013an irabazi zuen, Omaneko Tourrean, eta ondoren Nazioarteko Kriteriuma, Romandiako Tourra, Dauphiné Libéré eta Frantziako Tourra irabaziko zituen.
## Palmaresa 
## Sailkapen orokorra Itzuli Handietan 
## Kanpo estekak 
*
Autores.uy

**autores.uy** Uruguaiko egileen datu base bat da, Uruguaiko Creative Commons kapituluak sortu zuena eta mantentzen duena. Beste zenbait kultura erakundeekin batera mantentzen da, esaterako, Uruguaiko Liburutegi Nazionala, Legebiltzarreko Liburutegia eta Ikusizko Arteen Museo Nazionala. Interes orokorreko adierazpena jaso du Hezkuntza eta Kultura Ministerioaren aldetik. Helburu nagusia uruguaitar egileen edo haien inguruko informazioa eskaintzea, horrela, informazioa eta lanak guztientzat eskura egon dadin. Era berean, plataforma honek aukera ematen du ere idatzizko edo ikusizko lanak online kontsultatzeko.

2016ko azaroan datu base honek 10.000 egile baino gehiago zituen indexatuta.

## Kanpo estekak 
* autores.uy (webgune ofiziala)
Krakoviako plaza nagusia

Krakoviako (Polonia Txikia) alde zaharreko **plaza nagusia** () hiriaren erdigunean dagoen hiri-espazio nagusia da. XIII. mendekoa da eta 3,79 hektareekin Europako Erdi Aroko plazarik handienetakoa da. Espazio Publikoetarako Proiektuak (PPS) Europako espazio publikorik onenean jarri du plaza, kaleko bizimodu bizia izateagatik, eta faktore garrantzitsua izan zen Krakovia 2016an munduan zeharreko ibilbidez kanpoko helmugetako bikaina izateko.

Plaza nagusia espazio karratua da etxe historikoak (kamienice) eta elizak inguratuta. Plazaren erdigunean Oihalen Merkatua dago (Sukiennice), 1555. urtean errenazimenduko estiloan berritua, ganbara zoragarri edo karel poloniar bat du zizelkatutako maskarekin apaindua. Oihalen merkatuaren alde batean udaletxeko dorrea (Wieża ratuszowa) dago, bestean X. mendeko San Adalbertoren eliza eta 1898ko Adam Mickiewiczen monumentua. Gorantza plazan altxatzen dira, Santa Maria basilikako dorre gotikoak (Kościół Mariacki). Krakoviako plazan ez dago udaletxea, gaur egun arte ez baita zutik iraun.

## Historia 
Markatuko Plaza-ren funtzio nagusia merkataritza zen. 1241. urtean mongoliar inbasioa suntsitu ondoren, 1257. urtean plaza nagusia 1257an berreraiki zen eta merkataritza-eginkizuna Magdeburgeko eskubideen kokalekuarekin zabaldu zuen, Krakoviako printzeak, Bolesław V.a Kastoak. Plaza Nagusia gaur egungo egoeran diseinatu zen, alde bakoitzak hiruko eredua errepikatuz, plazarekiko angelu zuzenean kokatutako kale eta espazio zabalak. Salbuespena Grodzka Kalea da, askoz zaharragoa dena eta plaza nagusia Wawelgo gaztelukarekin lotzen duena. Jatorrian, plaza merkatu txikiekin eta eraikuntza administratiboekin bete zuten eta inguruko bide bat zegoen. Kasimiro III.a Handia erregeak eraiki zuen jatorrizko oihalen merkatu gotikoa eta udaletxea, ia plazako laurden bat betetzen zuena. Krakovia Polonia erresumako hiriburua izan zen eta Hansako Ligako kide izan zen eta hiria Europako metropoli garrantzitsu gisa loratu zen.

## Kanpo estekak
Microsoft Paint

**Paint** (lehen, **Paintbrush**) edo **Microsoft Paint** Microsoft Windowseko bertsio guztietan barneratua izan den konputazio grafiko aplikazio bat izan da. Windows bitmap formatoan (24-bit, 256 kolore, 16 kolore edo monokromoa, guztiak `.bmp` luzapenarekin), JPEG, GIF (animazio edo transparentziarik gabe), PNG (alfa kanalik gabe) eta orrialde bakarreko TIFF fitxategiak gorde eta irekitzeko gaitasuna du. Aplikazioa koloretan edo bi koloreko txuri-beltzean eskaintzen da, baina ez dago gris-eskalarik. Bere sinpletasuna dela eta Windowsen bertsio ezberdinetan oso erabilia izan den aplikazioa da, askorentzat lehen gerturapena egiten marrazketa aplikazioetara. Gaur egun ere oso erabilia da irudi manipulazio sinpleak egiteko.

## Ikus, baita 
* Deluxe Paint Microsoft Paint honen antzekoa Amigarako sortua.
* KolourPaint, Microsoft Paint honen antzekoa KDE komunitateak garatua.
* MacPaint Microsoft Paint honen antzekoa Apple Macintoshrako sortua.
* Pinta, Microsoft Paint honen antzekoa GNOME komunitateak garatua.
* Pixel art.
* Pocket Paint, Microsoft Paint honen antzekoa Windows CErako sortua.
* XPaint, Microsoft Paint honen antzekoa Unix eta X11rako sortua.
* Microsoft Fresh Paint

## Kanpo estekak
Imanol Marrodan

**Imanol Marrodan** (Bilbo, 1964) eskultore, argazkilari eta orokorrean arte-sortzailea da. Eskalatzailea eta alpinista da bera, 80ko eta 90eko hamarkadetan aritu zen batez ere, hasieran Atxarteko hormetan Abadiñon, eta gero Pirinio, Europako Mendietan eta Alpeetan bereziki.

Artearen ikerkuntzan eta arte-sorkuntza garaikidearen barruan lan egin du batez ere. Arte garaikidearen nazioarteko ferietan, museotan eta arte-bildumetan lortu daitezke haren lanak. ARCO-n, VALENCIA ART-en, ARTE SANTANDER-en eta DFOTO-n (Espainia), ART COLOGNE-n eta KUNST KÖLN-en (Alemania), KIAF-en (Seul, Korea), ArteBA-n (Buenos Aires, Argentina) eta BALELATINA-n (Basilea, Suitza); gainera hainbat museo eta erakunde publiko eta pribatutan ere erakusketak izan ditu: Eusko Jaurlaritzako Metal Preziatuen Laborategian, Arte eta Historiako Durangoko Museoan, Artium-en, Nafarroako Museoan, Huescako Arte eta Natura Zentroan, Zarautzeko Photomuseum-en, Bilboko Arte Ederren Museoan, Cuencako Diputazioan, Albaceteko Udal Museoan… beste batzuen artean.
Hainbat herrialdetan erakutsi ditu bere proiektuak: Erresuma Batua, Frantzia, Alemania, Portugal, Belgika, Korea, Argentina, Suitza eta Estatu Batuak.

Arte-kritikan ere lan egiten du, pentsamolde garaikidearekin lotuz. Eskalatzailea eta alpinista izanik natura eta mendia sarritan azaltzen dira Marrodanen obran. Artea eta natura erlazionatzen ditu eremu natural enblematikoetan; adibidez, Aiako Harrien magalean kokatuta dagoen Erabatekoa eta ezdeusa: Sorburua eskulturan, Gasteizko Inozentzia, ustekabekoa eskultura, edo *Frozen Trees* argazki bilduman.

## Galeria 

File:Erabatekoa eta ezdeusa Sorburua1.jpg|Erabatekoa eta ezdeusa Sorburua eskultura Aiako Harrietan Oiartzunen
Fitxategi:Vitoria - Escultura 'La inocencia, Lo inesperado', de Imanol Marrodan 5.jpg|'Inozentzia, ustekabekoa' eskultura, Lakua auzoan Gasteizen

## Erreferentziak 
## Ikus, gainera 
* Euskal artistak

## Kanpo loturak 
* Anboto proiektua webgunea. AIR Revealing Independent Art, 2015 (kontsultatua, 2017-07-21)
Selhurst Park

**Selhurst Park**, Ingalaterrako Londres hiriburuko futbol zelai bat da, South Norwood barrutian. Crystal Palace Football Club futbol taldearen egoitza da.

1924an inauguratua izan zen.

## Iruditegia 

Irudi:Selhurst_Park_Holmesdale_Stand.jpg|Zelaia.
Irudi:Selhurst Park.jpg|Harmaila.
Irudi:London - Selhurst Park (stadium of Crystal Palace FC) - Holmesdale Stand - panoramio.jpg|Harmaila

## Kanpo estekak
Oihalen Merkatua (Krakovia)

Krakoviako **Oihalen Merkatua** () Polonia txikian, Errenazimentuaren garaikoa eta hiriko ikono ezagunenetako bat da. Krakoviako Alde Zaharreko plaza nagusiko eraikuntza nagusia (1978tik UNESCOren Gizateriaren Ondare izendatua).

## Historia 
Nazioarteko merkataritzaren gune nagusia izan zen. Negozio bidaiariak elkartzen ziren negozioz eta trukeaz hitz egiteko. XV. mendeko urrezko garaian, aretoa ekialdeko inportazio exotiko ugarien sorlekua izan zen: espeziak, zetazkoak, larruak eta argizaria. Bitartean, Krakoviak berak Oihalak, beruna eta gatza esportatzen zituen Wieliczkako gatz meatzetik.

Merkatuaren inguruan, Pisatze Etxe Handia eta Pisatze Etxe Txikia XIX. mendera arte egon ziren. Beste antzeko oihal merkaturik baziren Poloniako zein Europako beste hiri batzuetan ere, hala nola Ypresen, Belgikan; Braunschweigen eta Leedsen, Ingalaterran.

Krakovia Poloniako hiriburua izan eta Europako hiri handienetakoa izan zen Pizkundearen garai baino lehen. Hala ere, bere beherakada XVI. mendearen bukaeran hasi zen hiriburua Varsoviara mugitu zutenean. Gudek eta Poloniako banaketara eraman zuten politikek hiriaren beherakada azkartu zuten XVIII. mendearen bukaeran. 1870. urtean Austriako gobernuaren menpean Oihalen Merkaturako proposatutako arkitektura zaharberritzearen garaian, hiri historikoaren zati handi bat hondatuta zegoen. Galitzia eta Lodomeriako erresumaren zorioneko aldaketa politiko eta ekonomikoak Legebiltzarreko Batzar berria edo Lur Sejm delakoaren eraginez susperraldia ekarri zuen. Talesz Prylińskiren diseinuan oinarritutako Oihalen Merkatuaren berritze arrakastatsua, eta Mikołaj Zyblikiewicz (Sejmeko mariskala) alkateak zuzendua, garai honetako lorpenik aipagarrienetako bat izan zen.

Aretoak mendeetan zehar apopilo ospetsu asko jaso egin ditu eta oraindik erabiltzen da erregeak eta dignatarioak entretenitzeko, hala nola Karlos Galesko Printzeari eta Japoniako Akihito enperadoreari 2002an ongi etorria eman zieten hemen. Lehen, hor dantzaldiak ospatu ziren, batez ere Józef Poniatowski printzeak Austriarrengandik 1809an hiria laburki askatu ondoren. Historiaren eta kulturaren balioaz gain, aretoa merkataritza-gune gisa ere erabiltzen da.

## Kanpo estekak
St Mary's Stadium

'''St Mary's Stadium''', Ingalaterrako Southampton hiriko futbol zelai bat da, Hampshire konderrian. Southampton Football Club futbol taldearen jokalekua da.

2001eko abuztuan inauguratua izan zen.

## Iruditegia 

Irudi:St_Mary's_Stadium_Panorama.JPG|Ikuspegi panoramikoa.
Irudi:St Mary's Stadium - geograph.org.uk - 22680.jpg|Urrutira.
Irudi:StMary'sStadium-7.jpg|Kanpoaldea.
Irudi:StMary'sStadium-4.jpg|Kanpoaldea.

## Kanpo estekak
John Smith's Stadium

'''John Smith's Stadium** edota **Kirklees Stadium''', Ingalaterrako Huddersfield hiriko futbol eta errugbi zelai bat da, Mendebaldeko Yorkshire konderrian. Huddersfield Town A.F.C. futbol taldearen eta Huddersfield Giants errugbi taldearen jokalekua da.

1892an inauguratua izan zen.

## Iruditegia 

Irudi:Galpharm Stadium - geograph.org.uk - 312658.jpg|Zelaia.
Irudi:Huddersfield_002.jpg|Zelaia.
Irudi:GalpharmStadium-7.jpg|Kanpoaldea.
Irudi:GalpharmStadium-6.jpg|Zelaia.

## Kanpo estekak
St Andrew's Stadium

'''St Andrew's Stadium''', Ingalaterrako Birmingham hiriko futbol zelai bat da, Bordesley auzoan. Birmingham City Football Club futbol taldearen egoitza da.

1906ko abenduaren 26an inauguratu zen.

## Iruditegia 

Irudi:Tilton Rd entrance to Birmingham City FC. - geograph.org.uk - 150996.jpg|Tilton Road kaleko sarrera.
Irudi:StAndrew's Main Stand and Clock.JPG|Harmaila nagusia.
Irudi:StAndrew's_Kop_Stand.jpg|Kop harmaila.
Irudi:Birmingham City主场St. Andrews体育场.JPG|Barnealdea.

## Kanpo estekak
Calcio fiorentino

thumb|eskuinera|300px|Florentziar futbola.
**Calcio fiorentino** edota **calcio storico**,  edota «futbol historikoa», jatorria XVI. mendean eta Italian duen antzinako futbol modalitate bat da. Behinola Italia osoa asko jokatua, gaur egun Florentzia hiriko Piazza Santa Crocen jokatzen da. Hasiera batean, hitzez hitz *gioco del calcio fiorentino* ("Florentziar ostikadaren jokoa") edota *calcio* ("ostikada") deitu zen.

1580an Giovanni de' Bardi florentziar kondeak jokoaren araudi ofiziala argitaratu zuen, eta inauteri futboletik antolatuagoa eta hura bezain bortitza ez izateagatik ezberdintzen zen. Antzinako Eromako harpastum jokoan bezala, 27 jokalariz osatutako bi talde lehiatzen dira, bai hankak nahiz eskuak erabiliz. 27 jokalari horietatik 5 atezainak dira, eta  helburua arerioak baina puntu gehiago bereganatzea da. Horretarako, jokolekuaren alde banatan zulo bat jartzen zen, eta taldeak pilota zulo horretatik igarotzen saiatu behar ziren, igaroaldi bakoitzeko 2 puntu irabaziz; aldiz, jaurtiketa hutseginez gero, arerioen taldean puntu erdia irabazten zuen. Jokalekuko neurriak gaur egungo futbolaren antzekoak ziren, baina lurzorua hondarrez estalita zegoen. Joko bakoitzek 50 minutu irauten zituen eta zortzi epaileok arautzen zuten: epaile nagusia, sei marrako epaile eta zelaiko maisu bat. Irabazlea puntu edo 'cacce' gehien irabazten zituen taldea zen.

Hasiera baten dirudun eta handikien jokoa zen,  epifania eta garizuma artean gauero jokatua. Vatikanon, Klemente VII.a, Leon XI.a eta Urbano VIII.a aitasantuak joko horretan jokatzeagatik ezagunak ziren.

Bi mendez jokatzeari utzi zizaion, baina 1920ko hamarkadan eta Benito Mussoliniren gobernupean berpizkunde izan eta jokatzeari berrekin zitzaion.

Gaur egun, Florentzia hiriko Piazza Santa Croce plazan urtean hiru partidu jokatzen dira, ekainaren hirugarren astean. Gaur egungo bertsioak burukadak, ukabilkadak eta lepo estuketak naimentzen ditu, baina gerritik beherako edo atzetik emandako kolpeak nahiz buruan emandako ostikadak debekatzen ditu.

## Taldeak 
thumb|eskuinera|250px|*Azzurri* (urdinak) eta *Rossi* (gorriak) taldeen arteko partidua.

Florentzian, hiriko lau eremu ordezkatzen dituzten lau taldeen arteko txapelketa jokatzen da, eta talde bakoitzak kolore bat du:

* Santa Croce / *Azzurri* (urdinak)
* Santa Maria Novella / *Rossi* (gorriak)
* Santo Spirito / *Bianchi* (zuriak)
* San Giovanni / *Verdi* (orlegiak)

Anztina, txapelketan zehar ikusleek harmailetatik jokalariei abestu egiten zieten, eta talde bakoitzaren banderak eraman ere bai, alegia, gaur egungo futbolaren antzeko jarrerak.

## Kanpo estekak
Gernika Kluba 2017-2018

Entrenatzailea:  Jabi Luaces (2007-09, 2013-Egun)
* 15px|Kapitain = Kapitainak.
* 15px|Lesio = Epe luzeko lesioa.

#### Bajak Neguan 
### Neguko merkatua 2018 
### Udako merkatua 2017 
## Kanpo estekak
Euskadi saria - Gaztelaniazko literatura

**Euskadi saria - gaztelanizako literatura** Eusko Jaurlaritzako Kultura Sailak 1997tik urtero antolatzen duen Euskadi Literatura Sariak literatura sariaren zazpi kategoriatariko bat da, aitzineko urtean gaztelenaz idatzitako lan literario hoberena sariztatzen duena.

## Irabazleak 
### Azken urteetakoak 
{{Wikidata list
|sparql=SELECT DISTINCT ?item ?egile ?year ?irudi ?itemLabel WHERE {
  {?item wdt:P31/wdt:P279* wd:Q17537576} UNION {?item wdt:P31/wdt:P279* wd:Q571} .
 ?item p:P166 ?award_statement .
 ?award_statement ps:P166 wd:Q33100743.
 ?award_statement pq:P585 ?urtea.
 OPTIONAL{?item wdt:P50 ?egile.}
 OPTIONAL{?egile wdt:P18 ?irudi .}
 BIND(year(?urtea) AS ?year)
 SERVICE wikibase:label { bd:serviceParam wikibase:language "[AUTO_LANGUAGE],eu, fr, en, es". }
 }
ORDER by ?urtea
|columns=?egile:Egilea,?year:Urtea, ?irudi:Irudia, Label:Obra
|links=red
|thumb=128
|autolist=fallback
|wdedit=yes
|references=all
}}

## Kanpo estekak
KolourPaint

**KolourPaint** software libreko irudi editorea da, KDE komunitateak garatua. 	C++ (Qt) erabilita egindako softwarea da. Bilbe editore grafikoa, raster editore grafiko, sinple eta erabilgarria da.

KolourPaint editore grafikoarekin hainbat fitxategI mota edo formatu erabil daitezke: PNG irudiak, JPEG irudiak, JPEG-2000 irudiak, Windows BMP irudiak, RGB irudiak, TIFF irudiak, WebP irudiak, TGA irudiak, PPM irudiak, PCX irudiak, PGM irudiak, EPS irudiak, MNG irudiak, Softimage PIC irudiak, XPM irudiak, XBM irudiak.

## Ikus, baita 
* Bilbe editore grafikoa.
* Pinta, KolourPaint honen antzekoa GNOME komunitateak garatua.
* Tux Paint KolourPaint honen antzekoa GNOME komunitateak garatua. Umeengan pentsatuz sortutako aplikazioa.
* Microsoft Paint KolourPaint honen antzekoa Microsoft Windowserako sortua.
* MacPaint KolourPaint honen antzekoa Apple Macintoshrako sortua.
* Deluxe Paint KolourPaint honen antzekoa Amigarako sortua.
* Pixel art.
* Pocket Paint, KolourPaint honen antzekoa Windows CErako sortua.
* XPaint, KolourPaint honen antzekoa Unix eta X11rako sortua.
* Microsoft Fresh Paint
* GIMP.
* GrafX2.

## Kanpo estekak
Kvemo Kartli

**Kvemo Kartli** (; ) Georgiako eskualde (Mkhare) bat da. 6.072 kilometro koadro ditu eta 423.986 biztanle 2014ko zentsoan. Hiriburua Rustavi da.

Eskualde honetan hiri autonomo bat, Rustavi eta honako udalerri autonomoak daude:
* Bolnisi
* Gardabani
* Dmanisi
* Tetri Tsqaro
* Marneuli
* Tsalka

## Kanpo estekak
Kumonosu-jō

***Kumonosu-jō*** (蜘蛛巣城, literalki "Armiarma Sarearen Gaztelua", mendebaldean *Odolezko Tronua* izenburuaz ezaguna) 1957ko Akira Kurosawa japoniar zinema zuzendari, ekoizle eta gidoilariak zuzendu, ekoitzi eta idatzitako drama film bat da. William Shakespeare ingeles antzerkigilearen *Macbeth* antzezlan ospetsuan oinarritua dago. Toshiro Mifune, Isuzu Yamada eta Takashi Shimura aktoreek antzeztu zuten.

## Argumentua 
XVI. mendea, Japonia. Japón feudal, siglo XVI. Washizu Taketoki (Toshiro Mifune) eta Miki Yoshiteru (Akira Kubo samurai jeneralak gerratik garaile itzultzean, bidean atso bitxi bat (Eiko Miyoshi) topatuko dute, hark Washizu Iparraldeko Gazteluko jauna izango dela iragarriko die. Une hortatik aurrera, bere emazte Asajik (Isuzu Yamada) haren patua eta atsoaren iragarpena betearazteko xaxatuko du.

## Aktoreak 
## Kanpo estekak 
* *Kumonosu-jō* filmaren iragarkia ikusgai. Youtube.com
* IMDBko fitxa irakurgai
Patrick Ezkurra

**Patrick Ezkurra**, ezizenez **Ezkurra I.a** (1970, Urruña, Lapurdi - Lapurdi 2015eko uztailaren 29a, Urruña) lapurtar pilotari profesional bat izan zen. Trinkete modalitatean jokatzen zuen.

2001an Frantziako eliteko esku-huskako txapelduna izan zen eta 1994ko Munduko Pilota Txapelketan Thierry Etxeto bikote zuela Urrezko Domina irabazi zuen. Ibilbide luzea izan zuen Ezkurra I.ak; hamazazpi urtez aritu zen berezkoekin, eta buruz buruko zein binakako txapeldun izan zen.

2011n pilota profesionaletik erretiroa hartu ondoren, Esku Pilota enpresan pilotaren ezagutza hedatzen eta pilota irakasle gisa jardun zuen.

## Erreferentziak
Samtskhe-Javakheti

**Samtskhe-Javakheti** () Georgiako eskualde (Mkhare) bat da. 1995an sortu zen Meskheti, Javakheti eta Tori probintzien baturarekin. 6.413 kilometro koadro ditu eta 160.504 biztanle 2014ko zentsoan. Hiriburua Akhaltsikhe da. 5 hiri, sei hiri txiki, 67 komunitate eta herri eta 268 herrixka daude eskualdean. Adjararekin egiten du muga mendebaldean, Guria eta Imeretirekin iparraldean, Xida Kartli eta Kvemo Kartlirekin ipar-ekialdean eta ekialdean eta Armenia eta Turkiarekin hegoaldean eta hego-mendebaldean.

## Kanpo estekak
Telurokrazia

**Telurokrazia** (latinezko hitza *tellūs* —"lurra"— eta greziar hitza κράτος, —"boterea"—) zibilizazio edo estatu sistema bat da, lurraldeen garapenari eta barruko lurraldeetara sartze iruankorrari oso lotuta dagoena. Estatu telurokratikoek lurralde jakin bat dute eta beraien bizilekua eratzen duen gehiengo etnikoa dute. Horri esker, hedapen handiagoa gertatzen da. Telurokraziaren kontrakoa talasokrazia (itsas inperioa) da, egiaz oso gutxitan ikusten den egoera jakin baten mota purua, normalean ezugarri telurokratikoak talasokraziarekin konbinatzen direlako. 

Geografia politikoan, geopolitikan eta geokonomian, terminoak herrialde baten boterea azaltzen du, lurraren gaineko kontrolaren bidez. Esate baterako, Maskateko Sultanerria guztiz talasokratikoa zen, baina Omango Imamerria, guztiz telurokratikoa. Gainera, itsasgabeko estatu gehienak edo guztiak telurokraziak dira.

## Kanpo estekak
Ciudad de la Costa

**Ciudad de la Costa** Uruguaiko hiri bat da eta Canelones departamentuko hiriburua da. 1994ko urriaren 19an jaso zuen hiri izendapena.  Hiria oso bizkor hazi da azken urteetan eta 2011tik Uruguaiko bigarren populatuena da. Azken urte horretako erroldaren arabera, 112.449 biztanle zituen hiriak.

## Erreferentziak 
## Kanpo estekak
Parisko Burtsa

**Parisko Burtsa** () Frantziako Paris hiriburuko balore-burtsa da. Bere egoitza Brongniart jauregian dago, Parisko 2. barrutian kokaturik dagoena.

## Historia 
Aurrez hainbat egoitza izan zituen Burtsak baina XIX. mendea hastearekin batera egoitza egonkor bat edukitzea erabaki eta Brongniart jauregia () eraiki zuten. Alexandre-Théodore Brongniart arkitektoak diseinatu zuen eta Éloi Labarrek osatu. 1826an amaitu ziren lanak.

XIX. mendearen erdialdetik aurrera *Compagnie des agents de change* erakundeak kudeatu izan du Burtsa.

## Indizeak 
* CAC 40
* CAC Next 20
* CAC Mid 60
* CAC Small
* CAC Mid&Small
* Euronext 100
* IT.CAC
* IT.CAC20
* SBF 80
* SBF 120
* SBF 250

## Informazio praktikoa 
* Helbidea: 28 Place de la Bourse, 75002
* Geltokia: 15px15px Bourse

## Kanpo estekak
Double Indemnity

***Double Indemnity*** (euskaraz *Ordain Bikoitza*) 1944ko Billy Wilder austriar-estatubatuar zinema zuzendariak zuzendu eta Raymond Chandler eleberrigilearekin batera idatzitako film beltz bat da. 1943ko James M. Cain idazlearen *izenburu berdineko eleberrian* oinarritua dago. Fred MacMurray, Barbara Stanwyck eta Edward G. Robinson aktoreek antzeztu zuten.

Oscar Sarietarako zazpi izendapen jaso zituen: Film onenaren Oscar Saria (Paramount Pictures), Zuzendari onenaren Oscar Saria (Billy Wilder), Emakumezko aktore onenaren Oscar Saria (Barbara Stanwyck), Egokitutako gidoi onenaren Oscar Saria (Billy Wilder eta Raymond Chandler), Argazkigintza onenaren Oscar Saria (John F. Seitz), Jatorrizko soinu banda onenaren Oscar Saria (Miklós Rózsa) eta Soinu onenaren Oscar Saria (Loren L. Ryder).

## Argumentua 
Walter Neff (Fred MacMurray) aseguru saltzaileak Phyllis Dietrichson (Barbara Stanwyck) "femme fatale" erakargarri eta ederra ezagutu, eta elkarrekin batera Phyllisen senarra erail eta haren diruaz jabetzeko egitasmoa burutuko dute. Baina aseguruetxeko Barton Keyes (Edward G. Robinson) ikertzailea tartean sartzean dena okertzen hasiko da.

[thumb|320px|erdian|Walter Neff ([Fred MacMurray) eta Phyllis Dietrichson (Barbara Stanwyck).]]

## Aktoreak 
thumb|erdian|1950eko hamarkadako *Double Indemnity* filmaren iragarkia.
* Fred MacMurray: Walter Neff
* Barbara Stanwyck: Phyllis Dietrichson
* Edward G. Robinson: Barton Keyes
* Porter Hall: Jackson jauna
* Jean Heather: Lola Dietrichson
* Tom Powers: Dietrichson jauna
* Byron Barr: Nino Zachetti
* Richard Gaines: Edward S. Norton, Jr.
* Fortunio Bonanova: Sam Garlopis, kamioi gidaria
* John Philliber: Joe Peters, igogailuko langilea
**Krediturik gabe**
* Raymond Chandler: liburua irakurtzen dagoen gizona (kameoa), 16. minutua eta 12. segunduan.
* Bess Flowers: Nortonen idazkaria
* Betty Farrington: Nettie, Dietrichsonen neskamea
* Teala Loring: Pacific All-Risk Insurance aseguruetxeko telefonolaria

## Kanpo estekak 
* *Double Indemnity* filmaren iragarkia ikusgai. Youtube.com 
* IMDBko fitxa irakurgai
Picasso Museoa (Paris)

**Picasso museoa** (), Parisko Le Marais auzoan dagoen museo bat da. Pablo Picassoren lanak erakusten ditu, garai eta teknika desberdinetakoak. Bereziki aberatsa da bere eskulturen bilduma.

## Historia 
1968ko legeak ahalbidetzen zuen Frantziar Estatuari oinordekotza zerga dirutan beharrean artelanetan ordaintzea eta horrela 1979an Picassoren artelanen bilduma osatu zen. 1986an Jacqueline Picasso alarguna hil zenean artelan berriak eman zituzten oinordekoek. Denbora pasa ahala Picassoren lanen bilduma osatuz joan da.

## Bilduma 
200 margolan, 100 eskultura eta keramika eta 3.000 marrazki eta grabatu ditu. Picassoren garai urdina, arroxa eta kubista hartzen ditu. Honetaz gain Picassok berak zituen Cézanne eta Rousseauren lanak ere ikusgai daude.

Museoaren lorategian 1930 eta 1950 hamarkadetako eskulturak daude.

## Informazio praktikoa 
* Helbidea: 5 rue de Thorigny, 75003
* Ordutegia:
** 10:30 - 18:00 astelehenetik ostiralera
** 9:30 - 18:00 larunba, igande eta jaiegunetan
* Geltokiak:
** 15px15px Saint-Paul
** 15px15px Filles du Calvaire
** 15px15px Rambuteau

## Kanpo estekak 
*   Webgune ofiziala
Opéra-Comique Antzoki Nazionala

**Opéra-Comique Antzoki Nazionala** () Frantziako Paris hiriburuan dagoen antzoki ezaguna da, Parisko 2. barrutian kokaturik dagoena.

## Historia 
Opéra-Comique antzokia 1714ko abenduaren 26an sortu zuten Catherine Baron eta Gautier de Saint-Edmek Parisko antzerki taldeak hartzeko, baina hasiera zaila izan zuen eta 1723 artean egon ziren hainbat urte antzerki bakar bat izan gabe.

1762an *Comédie Italienne* antzokiarekin elkartu eta haren izena hartu zuen. Ondoren 1780an hasierako izena berreskuratu zuen. 1783an Favart aretoa ireki zen gaur Opéra-Comique antzokia dagoen lekuan. XIX mendean arrakasta handia izan zuen. 1846an adibidez Berliozen Faustoren kondenazioa estreinaldia hartu zuen eta 1875ean Bizeten Carmen opera estreinatu zuen.

1887ko maiatzaren 25ean sute batek antzokia kaltetu zuen eta 80 pertsona hil ziren.

Gaur egun operaz gain bestelako ikuskizunak ere izaten dirta antzokian. 2000 eta 2007 artean Jérôme Savary zuzendu zuen eta ordutik aurrera Jérôme Deschamps da zuzendaria.

## Iruditegia 

Irudi:Opera Comique.jpg|Antzokia.
Irudi:Opéra-Comique de Paris 03.JPG|Leihoa.
Irudi:Salle Favart auditorium.jpg|Favart aretoa.
Irudi:Salle Favart auditorium ceiling.jpg|Favart aretoko sabaia.
Irudi:Coupole de l'Opéra Comique.jpg|Kupula.

## Informazio praktikoa 
* Helbidea: 1 Place Boieldieu, 75002
* Ordutegia:
** 11:00 - 19:00 astelehenetik ostiralera
** 14:00 - 19:00 larunbatetan
** 13:00 - 16:00 igandetako ikuskizunak
* Geltokia: 15px15px15px Richelieu-Drouot

## Kanpo estekak 
*  Webgune ofiziala
The Allnighters

**The Allnighters**, 1988an Gasteizen jaio zen Euskal Herriko Rhythm and blues taldea da.

## Ibilbidea 
1988an bost lagunek taldea sortu eta kontzertuak ematen hasi ziren. 1991 urtean *All night long* maketa atera zuten eta honek ekarritako arrakastari esker Wilko Johnson, Nine Below Zero, Barrence Withfield, Caledonia Blues Band, Bill Thomas, Kenny Neal, Ian Dury eta The Blues Brothers Band taldeen telonero izan ziren.

1994an *Midnight Boogie* plazaratu zuten, beren lehenengo diska luzea. 1995eko otsailean Gijongo Marriott Recordsen diska labur bat grabatu zuten, *Like the Devil (I will love you)*, biniloan baino editatu ez zena. 1996an bigarren diska luzea kaleratu zuten, *Keep on Keepin´ on*, oraingoan Bartzelonako Al.leluia Records estudioetan. 1998an Alemanian kontzertu batzuk eman ondoren taldekide batzuek taldea uztea erabaki zuten eta ondorioz taldearen ibilbidea amaitu zen. Egindakoa biribiltzeko 1998an hirugarren diska atera zuten, *Ten Long Years* bilduma.

Hamabost urtetako atsedenaldiaren ondoren 2013an berriz itzuli ziren hainbat kontzertu eman asmoz, baina berehala *Everything is changing* diska grabatu eta kaleratu dute.

## Taldekideak 
* Iñigo Ortiz de Zárate - organoa eta gitarra
* Ernesto García - gitarra
* Zigor Akixo - batería
* Iñaki "Igu" García - ahotsa eta armonika
* Ruper Díez - baxua

## Diskografia 
* *All night long* (Autoekoizpena, 1991) - maketa.
* *Midnight Boogie* (Oihuka, 1994)
* *Like the Devil (I will love you)* (Marriott Records, 1995) - hiru abestiko EP-a
* *Keep on Keepin´ on* (Al.leluia Records, 1996)
* *Ten Long Years* (Al.leluia Records, 1998)
* *Everything is changing* (Autoekoizpena, 2013)

## Erreferentziak 
## Kanpo estekak
Dunkerqueko ateratzea

**Dunkerqueko ateratzea**, kode-izenez **Dinamo Operazioa**, baita **Dunkerquerko Miraria** ere deitua, Bigarren Mundu Gerran eta Frantziako guduaren barnean, 1940ko maiatzaren 26tik ekainaren 4ra Frantziako iparraldean dagoen Dunkerqueko hondartza eta portutik alemaniarren aurrerakada eta setioaren ondorioz jazotako soldadu aliatuen ateratzea izan zen.

John Vereker Gort, Britainiar Espedizio Indarrako burua zenak, antolatu zuen. Ekintza honek 200 000 britainiar soldadu eta 100.00 frantziar eta belgikar soldadutik gora erreskatatzea ahalbideratu zuen. Halere, alemaniarrek 40.000 atzeman zituzten.

Gerra Bulegoak maiatzaren 25ean hartu zuen indar britainiarrak ebakuatzeko erabakia. Maiatzaren 27tik ekainaren 4ra bitarteko bederatzi egunetan, 338.226 gizonek ihes egin zuten, 139.997 soldadu frantziar, poloniar eta belgikar barne, Holandako soldadu kopuru txiki batekin batera, 861 ontzitan (horietatik 243 hondoratuak izan ziren operazioan zehar). Liddell Hartek dio Ehiza Komando britainiarrak 106 hegazkin galdu zituela Dunkerquen aurka borrokan, eta Luftwaffek 135 inguru galdu zituela, horietako batzuk Frantziako Armadak eta Errege Itsas Armadak eraitsi zituztelarik. MacDonaldek 1986an idatzi zuen britainiarrek 177 hegazkin galdu zituztela eta alemaniarrek 240.

Dunkerqueko kaiak oso hondatuta zeuden erabiltzeko, baina ekialdeko eta mendebaldeko kai-muturrak ukitu gabe zeuden. William Tennant kapitainak — ebakuazioaren arduradun — hondartzak eta ekialdeko kai-muturra itsasontziak lotzeko erabiltzea erabaki zuen. Ideia arrakastatsu horrek nabarmen handitu zuen egunero ontziratu zitezkeen soldaduen kopurua, eta maiatzaren 31n, 68.000 gizon baino gehiago ontziratu zituzten.

Azken soldadu britainiarrak ekainaren 3an abiatu ziren goizeko 10:50tan, Tennatek Ramsayri telegrafiatu zion esateko: «Operazio burutua. Dover-era itzuliz .» Hala ere, Churchillek frantziarrengandik itzuli nahi izan zuen, eta, beraz, Errege Itsas Armada ekainaren 4an itzuli zen, atzeguardiatik ahal bezainbeste soldadu frantses erreskatatzeko. 26.000 soldadu frantziar baino gehiago ebakuatu zituzten azken egun hartan, baina 30.000 eta 40.000 artean gehiago abandonatu eta alemanen aurrean amore ematera behartu zituzten.

## Zinema 
* *Dunkirk* (2017)

## Ikus gainera 
* Dinamo operazioa
* Aerial operazioa

## Kanpo estekak
Mtskheta-Mtianeti

**Mtskheta-Mtianeti** () Georgiako eskualde (Mkhare) bat da. 6.786 kilometro koadro ditu eta 94.573 biztanle 2014ko zentsoan. Hiriburua Mtskheta da.

Eskualde honetan bost udalerri daude:
* Akhalgori
* Dusheti
* Tianeti
* Mtskheta
* Kazbegi

## Kanpo estekak
Maskateko Sultanerria

**Maskateko Sultanerria** XVIII. mendean zehar itsasoko inperio bat izan zen, eta 1820. urtean, Omango Imanerriarekin bat egin zuen, Maskat eta Omango Sultanerria osatzeko.

## Nadir Xahen Maskaten konkista 
[ezkerrera|thumb|250x250px|[Axfar Inperioaren mapa Nadirren konkistaren ondoren.]]
1745. urtean, Nadir Xahek persiar golkoa kontrolatzeko asmoa zuen. Horretarako, Persiar Golkoko mugan dagoen Arabiar penintsulako zatiak kontrolatu behar zituen. Nadirrek flota handi bat sortu zuen Maskatera bidali aurretik. Maskat konkistatua izan zen eta Nadirrek kontinenteko persiarrei Maskatera joateko aukera eman zien. Nadir Xah 1747an hil zutenean, bere inperioa desegin egin zen, eta, beraz, Omango Sultanerriak independentzia berreskuratu zuen Axfar dinastiatik.

## Kanpo estekak
Bilbe editore grafiko

**Bilbe editore grafiko**a, **bilbe irudi editore**a, **raster editore grafiko**a, **raster irudi editore**a edo **bit-mapen irudi editore**a aplikazio informatiko mota da. Bilbe editore grafiko aplikazioek erabiltzaileari irudiak sortu edo editatzeko aukera ematen diote bit-mapak erabilita ere. Hainbat formatu onartzen dituzte: JPEG, PNG, GIF, TIFF, etab.

## Zenbait bilbe editore grafiko 
* Pinta, GNOME komunitateak garatua.
* KolourPaint, KDE komunitateak garatua.
* Tux Paint, GNOME komunitateak garatua. Umeengan pentsatuz sortutako aplikazioa.
* Microsoft Paint, Microsoft Windowserako sortua.
* MacPaint, Apple Macintoshrako sortua.
* Deluxe Paint, Amigarako sortua.
* Pixel art.
* Pocket Paint, Windows CErako sortua.
* XPaint, Unix eta X11rako sortua.
* Microsoft Fresh Paint
* GIMP.
* Photoshop
* GrafX2.

## Kanpo estekak
Domingo Bordaberri

**Domingo R. Bordaberri Elizondo** (Montevideo, Uruguai, 1889 - *Ibidem*, 1952) euskal uruguaitar abokatua, landa enpresaria, kazetaria eta agintari politikoa izan zen. Colorado alderdiko kide izan zen.

## Familia 
Iparraldekoak zituen gurasoak, Santiago Bordaberri eta Isabel Elizondo. Elisa Arozena Follerekin ezkondu zen eta lau seme-alaba izan zituen: Domingo, Luis Ignacio, Juan María eta Elisa.

## Ibilbidea 
Errepublikaren Unibertsitatean abokatu graduatu zen.

Politikaren alorrean, Riverismoaren baitan aritu zen eta senatari izatera iritsi zen. Nabarmena egin zen haren jarrera antibatllistagatik. Parlamentari gisa, aipatzeko da landa-kooperatiben inguruko 10.008 legea bultzatu zuelako, azkenik, 1941ean onartua izan zena. Horrez gain, Animalien eta Artilearen Ikerketa Institutuaren fundatzailea izan zen 1937an, eta bertan egin zen lehen aldiz Uruguaien intseminazio artifiziala. Landa Langilearen Estatutuaren sortzailea izan zen 1941ean.

Domingo Bordaberri kazetari bezala aritu zen ere. *El Pueblo* eta *Diario Rural* egunkarien jabea izan zen.

## Kanpo estekak 
*  *Diario Cambio Digital*eko artikulua 
*  *Albores de la inseminación artificial en Uruguay*
Salto (Uruguai)

**Salto**, garai batean Salto Oriental deitua, Salto departamentuko hiriburua da, Uruguain. Montevideotik 498 kilometrora dago (1 eta 3 errepideak), Uruguai ibaiaren ertzean, Concordia argentinar hiriaren parean, zeinekin lotura historiko hertsia duen, bien artean errepidea eta trenbidea baitago Salto Grande izeneko urtegiaren gainetik. Salto izenaren jatorria, Salto Grande presa egin aurretik, Uruguai ibaian toki horretan egiten zuen jauzi zabalean dago, guaraniek *Ytú* deitzen zutena.

Hiriaren erdigunea Salto Grande presatik eta urtegitik 18 kilometrora dago. 3. errepidea da Salto eta herrialdea lotzen dituen errepide nagusia. Saltoko nazioarteko aireportua hiritik 3 kilometro hegoaldera dago.

## Klima 
Salto klima subtropikal hezea da eta euriak urtean zehar banatzen dira. Udara epelak dira eta gehienezko tenperaturak 35&nbsp;°Ctik gora egiten dute. Neguak freskoak dira eta tenperatura nekez jaisten da 0&nbsp;°C azpitik.

## Hiri senidetuak 
*  Goya, Argentina (2011).
*  Salto, Argentina (2007).
*  Penafiel, Portugal (2013).
*  Putla Villa de Guerrero, Mexiko (2014)
*  Palenque, Mexiko (2014).

## Erreferentziak 
## Kanpo estekak 
* Saltoko Euskaldunen Taldea
Laura Jane Grace

**Laura Jane Grace** (Chicago, Ameriketako Estatu Batuak, 1980ko azaroaren 8a) estatubatuar punk-rock musikaria da, *Against Me!* musika-taldearen sortzaile, abeslari, letragile eta gitarra-jotzailea izateagatik ezaguna. Hasieran *Against Me!* Graceren bakarkako proiektu bezala hasi zen, baina ostera lau musikariz osatutako musika-taldea izatera pasa zen, denera estudioko zazpi disko argitaratuz. Horien artean *New Wave* (2007) eta *White Crosses* (2010) dira diskorik arrakastatsuenak.

Grace, ***Thomas James Gabel*** jaiotza-izenez, gizon jaio zen. Haurtzarotik genero disforiari aurre egin eta gero, 2012an bere burua emakume transgenerotzat aurkeztu zuen eta **Laura Jane Grace** izena hartu zuen. 2007tik 2014ra Heather Hannoura ikusizko artistarekin ezkonduta egon zen.

## Diskografia 
### Against Me! taldearekin 
#### Estudioko diskoak 
* *Against Me! Is Reinventing Axl Rose* (2002)
* *Against Me! as the Eternal Cowboy* (2003)
* *Searching for a Former Clarity* (2005)
* *New Wave* (2007)
* *White Crosses* (2010)
* *Transgender Dysphoria Blues* (2014)
* *Shape Shift with Me* (2016)

#### Zuzenekoak 
* *23 Live Sex Acts* (2015)

#### Maketak 
* *Against Me! demo* (1997)
* *Vivida Vis!* (1998)
* *The Original Cowboy* (2009)
* *Total Clarity* (2011)
* *Black Crosses* (2011)

#### EPak 
* *Against Me! (2000 EP)* (2000)
* *Crime as Forgiven By Against Me!* (2001)
* *Against Me! (2001 EP)* (2001)
* *The Disco Before The Breakdown* (2002)

### Bakarkakoak 
* *Heart Burns* (2008)
Bell Nuntita

**Nuntita Khampiranon** (), **Bell Nuntita** bezala ezaguna, (Nakhon Ratchasima, Thailandia, 1983ko abenduaren 20a) thailandiar emakumezko abeslari, aktore eta DJ transgeneroa da. 2007an *Venus Flytrap Search For the Missing Puzzle* izeneko telebista-lehiaketan parte hartu zuen, non partaideek lehiatu behar zuten *Venus Flytrap* kathoeyz bakarrik osatutako musika-taldeko bi taldekide ohi ordezteko. Nuntita eta Mew izeneko lehiakidea garaile atera ziren eta taldeko kide berriak bilakatu ziren. Nuntitaren ospea ''Thailand's Got Talent'' telesaiotik datorkio, bertan ahots-trebetasuna erakutsi baitzuen emakume ahotsarekin abesten hasiz eta gizonezko ahotsera aldatuz.

Transexualitatea Thailandian beste herrialdeetan baino ohikoagoa den arren, Bellek ez zuen lan erraza izan familiak bere genero-nortasuna onartzea. Aita militarra eta honen seme bakarra izateagatik, oso egoera zailak bizi izan behar zituen familiak onartu zuen arte.
Lady

**Lady** () Hego Koreako pop musika-taldea izan zen. 2005ean sortua, Hego Korean pertsona transgeneroz bakarrik osatutako lehenengo taldea izan zen. Sinae, Sahara, Binu eta Yuna taldekideek osatzen zuten laukotea. Taldeak oso ibilbide laburra izan zuen, 2007an desegin zen eta.

2005eko apirilean taldeak bere disko bakarra argitaratu zuen, taldearen izena izenburutzat zuena.

## Diskografia 
## Erreferentziak 
## Kanpo estekak